open-index/open-wikipedia-markdown huggingface dataset:
Turku Energia

**Turku Energia** eli **Oy Turku Energia – Åbo Energi Ab** on turkulainen vuonna 1898 perustettu energiayhtiö, jonka omistaa Turun kaupunki. Sen toimintaan kuuluvat lämmön-, jäähdytyksen- ja sähköntuotanto, jakelu ja myynti sekä niihin liittyvät palvelut. Yrityksen keskeisimpiä tuotteita ovat sähkö, lämpö, höyry ja kaukojäähdytys. 

Vuonna 2023 Turku Energia -konsernin liikevaihto oli 408 miljoonaa euroa. Turku Energian hiilidioksidipäästöt olivat vuonna 2023 vähentyneet 84 % verrattuna vuoteen 2014. Myydystä kaukolämmöstä noin 87 % oli tuotettu uusiutuvilla energialähteillä . Turku Energia -konserni on sitoutunut olemaan hiilineutraali vuoteen 2029 mennessä.

## Historia
Turussa alettiin toimittaa sähköä vuonna 1898, kun *Aktiebolaget Electron* perustettiin. Sen toimilupa siirtyi vuonna 1907 saksalaiselle AEG:lle. Lopulta sähkölaitos kunnallistettiin vuonna 1917. Toiminta jatkui osana kaupungin teknillisiä laitoksia vuoteen 1990, jolloin sähkölaitoksesta tuli liikelaitos nimellä *Turun Energialaitos*. Viisi vuotta myöhemmin laitos yhtiöitettiin, ja yritys sai nykyisen nimensä.

Sähkölaitoksen palveluksessa 1957–1992 muun muassa johtajana ja toimitusjohtajana työskennelleen teollisuusneuvos Matti Tirkkosen johdossa sähkölaitos kehittyi liikelaitokseksi.

## Tytär- ja osakkuusyhtiöt
Turku Energia -konsernin tytär- ja osakkuusyhtiöt:

### Tytäryhtiöt
*Turku Energia Sähköverkot Oy, joka vastaa sähkönjakelusta lähes koko Turun alueella, sähköverkko-omaisuuden hallinnasta ja kehittämisestä, verkon toimitusvarmuudesta ja verkkopalvelusta. Turku Energia omistaa yhtiön 100-prosenttisesti. Se jakeli sähköä vuonna 2017 yhteensä 2 000 GWh.
* Turun Seudun Kaukolämpö Oy, joka toimittaa kaukolämpöä tuotantolaitoksista jakelupisteisiin. Turku Energia omistaa yrityksestä 60,75 %. Muut osakkaat ovat Kaarinan, Naantalin ja Raision kaupungit sekä Fortum Power and Heat Oy.  

### Osakkuudet ja omistusosuudet energiantuotannossa

* Turun Seudun Energiantuotanto Oy. Yritys toimittaa osakkailleen lämpöä, höyryä ja sähköä. Turku Energia omistaa yrityksestä 39,5 %. Muut osakkaat ovat Fortum Power and Heat Oy sekä Raision, Kaarinan ja Naantalin kaupungit.  
* Svartisen Holding As. Yritys omistaa vesivoimalaitososuutta hallitsevan norjalaisen Eastern Norge Svartisen AS:n koko osakekannan. Turku Energia omistaa yrityksestä 34,74 %. Muut osakkaat ovat Vantaan Energia Oy ja Keskusosuuskunta Oulun Seudun Sähkö.  
* Suomen Hyötytuuli Oy. Suomen suurimpiin kuuluva tuulivoimayritys tuottaa tuulisähköä Porissa ja Raahessa sijaitsevissa tuulivoimalaitoksissa sekä kehittää uutta tuotantoa. Turku Energia omistaa yrityksestä 12,5 %.  
*Kolsin Voima Oy. Viisi suomalaista energiayhtiötä, joiden mukana Turku Energia, omistaa Statkraft Suomi Oy:n koko osakekannan. Turku Energian omistusosuus on 22,5 %.  
*Turku Energia on Fennovoimaa suomalaisittain omistavan Voimaosakeyhtiö SF:n osakas. 

## Katso myös

*Fibonacci Sequence 1–55, valotaideteos Turku Energian savupiipussa.

## Lähteet

## Aiheesta muualla
*Turku Energian internet-sivut
Morogoron alue

**Morogoron alue**  on yksi Tansanian 31 hallinnollisesta alueesta (mkoa eli region). Se sijaitsee maan kaakkoisosassa.

Alueen pinta-ala on noin 70&nbsp;600 neliökilometriä. Vuoden 2012 väestönlaskennan mukaan siellä asui 2&nbsp;218&nbsp;492 asukasta. Alueen pääkaupunki on Morogoro.

Maanviljely on alueen pääelinkeino, joka työllistää 80–90 prosenttia alueen työvoimasta. Monet ovat pienviljelijöitä; maatilan keskikoko on vain 1,2 hehtaaria. Alueella on myös malmi- ja mineraalivaroja.

## Lähteet

## Aiheesta muualla
Vahtero

**Vahtero** (myös **Vahteronmäki**) on Kouvolan kaupunginosa ja tilastoalue, Kouvolan keskustan suuralueella. Se sijaitsee keskustan kaakkoispuolella. Vahteron tilastoalueella ja kaupunginosassa oli 2 546 asukasta vuonna 2023. Vahtero on pääosin 1980- ja 1990-luvuilla rakennettua pientaloaluetta. Vahterossa sijaitsee Vahteron ala-aste ja muun muassa K-Market.

## Lähteet

## Aiheesta muualla
Seminaari (yliopisto)

**Seminaarilla** () tarkoitetaan usein yliopiston syventävää kurssia, jolla osallistujat esittelevät kurssia varten valmistamiaan tutkimuksia. Sanan etymologia on lähtöisin latinan sanasta *semen*, 'siemen'.

## Seminaarikurssi
Suomalaisissa yliopistoissa lähes jokaisen aineen aine- tai syventäviin opintoihin sisältyy ainakin yksi seminaari, jonka järjestäjänä toimii yleensä laitoksella erityistä arvonantoa nauttiva professori. Osallistujat valmistavat, yksinään tai parityönä, lyhyehkön tutkielman, joka voi olla kirjallisuusselvitys, pieni empiirinen tutkielma tai matemaattinen tutkimus riippuen aineesta ja seminaarin aiheesta. Aihe voi olla ohjaajan antama tai itse valittu. Tutkielmien valmistuttua ne esitetään muille osallistujille keskustelua varten. Koska keskustelun aikaansaaminen voi olla hankalaa, tätä saatetaan tehostaa antamalla jokaiselle vuorollaan nimenomaiseksi tehtäväksi *opponoida* tutkimusta eli esittää esiteltävästä työstä rakentavaa kritiikkiä. Menetelmän tarkoituksena on opettaa opiskelijoita omaan ajatteluun, tieteelliseen tutkimukseen ja akateemiseen keskusteluun. Samalla keskustelu muistuttaa väitöstilaisuutta, johon seminaari myös valmentaa.

Yleensä edellä kuvattua menetelmää käytetään aineen pakollisella seminaarikurssilla. Näiden eräänä tarkoituksena on antaa laitoksen henkilökunnalle kuva alan opiskelijoista, jotka ovat saattaneet jäädä aiemmilla kursseilla pelkiksi nimiksi luetteloissa. Näin seminaarit palvelevat merkittävästi laitoksen rekrytointia. 

Jatko-opiskelijoille tarjotaan usein tiettyyn aiheeseen liittyviä seminaareja, joilla voidaan esimerkiksi käsitellä oppikirjaa luku kerrallaan. Toisaalta laitos saattaa, mikäli sillä on riittävät yhteiskunnalliset suhteet, järjestää opiskelijoille seminaarin, jonka kaikki esiintyjät ovat vierailevia luennoitsijoita. Näiden eräänä alatyyppinä ovat pro gradu- tai diplomityöseminaarit, joissa valmistuvat opiskelijat esittelevät opinnäytetöitään. Tällaiset vierailevia luennoitsijoita käyttävät seminaarit ovat antaneet nimensä erilaisille jatkokoulutus- ym. seminaareille, joita järjestetään täydennyskoulutuksena eri alojen työntekijöille.
Ojaniitty

**Ojaniitty** on Kouvolan kaupungin asuinalue, Keskustan suuralueella. Se sijaitsee Vahteron kaupunginosassa Mielakan rinnekeskuksen vieressä. Ojaniityssä on omakotitaloja ja päiväkoti.
Seppo Lampelan diskografia

Tämä on suomalaisen rap-artistin **[[Seppo Lampela]]n** diskografia.

## Julkaisut
### Studioalbumit
* *[[Salaliittoteoria (albumi)|Salaliittoteoria]]* (2004)
* *[[Varasta pomolta]]* (2005)
* *[[Runoja kontrollihuoneesta]]* (2009)
* *[[Pesismaila ja ananas]]* (Liekehtivä Sikiö, 2009)
* *[[Bensaahan ne pojat tuli hakemaan]]* (Lampela & Lampi, 2011)
* *[[Jedin paluu (albumi)|Jedin paluu]]* (2011)
* *[[Hipaisu ikuisuutta]]* (2012)
* *[[Rikollinen (albumi)|Rikollinen]]* (Steen1 Orkestra, 2013)
* 2013-2015 (Kale, 2015)

### Kokoelmat
* *[[Ajatusrikoksia]]* (2007)

### EP:t
* *[[Nottinghamin paskasheriffi]]* (2006)
* *[[Valkoinen jänis]]* (2007)
* *[[Paskasheriffin paluu]]* (2010)

### Singlet
* "Samaa uudestaan" (2005)
* "Terroristi" (2006)
* "Marssi" (2007)
* "Tennispallobiisi" (Lampela & Lampi, 2011)
* "Hello Kitty" (Steen1 Orkestra, 2012)

### Musiikkivideot
* "Jarden träkki (2004)
* "Carosol Kid" (2005)
* "Puuhamaa" (2009)
* "Itä-Helsinki" (2012)
* "Hello Kitty" (Steen1 Orkestra, 2012)
* "Rakkaus tai kuolema" (Steen1 Orkestra, 2013)

### Spürman kanssa
* *[[Spürma lentää]]* (2007)

### Vierailijana
Tuhansien zombien maa

**Tuhansien zombien maa: Tarinoita elävistä kuolleista ja Suomesta** on Juri Nummelinin toimittama kokoelma suomalaisia zombinovelleja. Teos ilmestyi vuonna 2009 Turbatorin kustantamana. Teoksen esipuhe kartoittaa zombiviihteen historiaa kirjallisuudessa ja elokuvissa.

## Sisällys
* Juri Nummelin: Esipuhe
* Miina Supinen: Miten se ihmisen tappaa (Usva 2/2006)
* Mike Pohjola: Limaisenvihreä viiva
* Harri Erkki: Olisi edes sinappia (Järkyttäviä tieteistarinoita N:o 1, 2006)
* Petri Salin: Elävien kuolleiden aamupäivä
* Johannes Sohlman: Lenkki
* Petri Laine: Rakkauden jälkeen
* Heikki Nevala: Muodonmuutos
* Rimma Erkko: Puhtaus on puoli ruokaa
* Jussi Katajala: Lemminkäisen kuolema
* Jesse Kartes: Liian kuumaa kuoleville (Jännityslukemisto Nro. 2, 2008)
* Tuomas Saloranta: Äidin talossa

## Vastaanotto

*[[Tähtivaeltaja]]*-lehden Toni Jerrmanin mukaan kokoelman onnistuneimmat novellit ovat Petri Salinin, Heikki Nevalan, Jussi Katajalan ja Tuomas Salorannan. Sen sijaan Mike Pohjolan kertomus jää heppoiseksi vitsiksi ja Harri Erkin maailmanloppunäky rappeutuu huolimattomaksi kirjoitetuksi pilailuksi.

## Lähteet

## Aiheesta muualla
* Kirjan esipuhe Juri Nummelinin blogissa.
* Matti Komulainen: Lihaa säästämättä, verenvuodatuksesta tinkimättä Turun Sanomat 28.12.2009.
Alfhild Nordlund

**Elin Alfhild Isabella Nordlund** (9. huhtikuuta 1861 Närpiö – 24. heinäkuuta 1941) oli suomalainen taidemaalari.

## Elämäkerta

Nordlund opiskeli Suomen Taideyhdistyksen piirustuskoulussa Turussa 1881–1885 ja Adolf von Beckerin yksityisessä akatemiassa 1886–1887. Hän opiskeli sitten ulkomailla Peder Severin Krøyerin ja Julius Paulsenin johdolla Kööpenhaminassa 1887–1888 sekä Paul-Louis Delancen, G. Callon ja A. Deléclusen johdolla Pariisissa 1891–1892, 1898 ja 1909. Nordlund osallistui Suomen Taiteilijain näyttelyihin vuosina 1892, 1893, 1895, 1896, 1897, 1901 ja 1902. Nordlund oli mukana ryhmässä, joka kokoontui Ahvenanmaalla Önningebyn taiteilijasiirtokunnan nimellä.

## Galleria


Elin Alfhild Nordlund - Katunäkymä Pariisista (1889).jpg|*Katunäkymä Pariisista*, 1889
NordlunEAfraemsnabba.jpg|Lumparnin merenselkä, 1890
Elin Alfhild Nordlund Hiittinen.Jpeg|Hiittinen, 1907


## Lähteet
*Margareta Willner-Rönnholm, Taidekoulun arkea ja unelmia, Turun Piirustuskoulu 1830–1981, Turun maakuntamuseo – Turun Taidemuseo 1996. 

### Viitteet

## Aiheesta muualla

*
William Lyon Mackenzie King

**William Lyon Mackenzie King**, PC, OM, CMG (17. joulukuuta 1874 Berlin, Ontario – 22. heinäkuuta 1950 Wright County, Quebec) oli kanadalainen poliitikko, Kanadan liberaalipuolueen pitkäaikainen puheenjohtaja sekä kolme kertaa maansa pääministeri (1921–1926, 1926–1930 ja 1935–1948). 21 pääministerivuodellaan King on pisimpään palvellut Kansainyhteisömaan hallituksen johtaja. Kingin mukaan ollaan nimetty Kanadaan kuuluva Mackenzie Kingin saari.

## Elämäkerta
Mackenzie King opiskeli Toronton, Chicagon ja Harvardin yliopistoissa. Tehdessään sosiaalityötä Chicagossa hän sai ajatuksen paljastaa vaarallisia ja epäreiluja työskentelyolosuhteita Torontossa. Hän vaikutti Kanadan työvoimaministeriön perustamiseen ja toimi myöhemmin maan työvoimaministerinä.

Mackenzie King valittiin ensimmäisen kerran Kanadan edustajainhuoneeseen vuonna 1908. Seuraavana vuonna hänet nimitettiin työministeriksi Wilfried Laurierin johtamaan hallitukseen. Hallitus kuitenkin kaatui vuonna 1911, ja Mackenzie King putosi myös parlamentista. 

Vuonna 1919 Mackenzie King valittiin liberaalipuolueen johtoon, ja puolue voitti vuoden 1921 vaalit, minkä jälkeen hänestä tuli ensi kertaa pääministeri. Mackenzie King vaikutti Kanadan sosiaaliturvajärjestelmien, kuten eläkejärjestelmän kehittämiseen. Hänet tunnettiin sovinnollisena maan kielikysymyksessä, koska hän kohteli niin englannin- kuin ranskankielisiä samanarvoisesti.

Kolmas pääministerikausi, jonka aikana Kanada otti osaa toiseen maailmansotaan liittoutuneiden puolella, teki Mackenzie Kingistä merkkihenkilön Kanadan poliittisessa historiassa.

## Lähteet

## Aiheesta muualla

* Kanadan parlamentin kirjaston profiili
Kalliosirkku

**Kalliosirkku** (*Fringillaria striolata*) on Koillis-Afrikan ja läntisen Aasian eteläosien varpuslintu.

## Koko ja ulkonäkö
Linnun pituus on noin 14 cm. Ulkonäöltään se muistuttaa suuresti kyläsirkkua, jota aikaisemmin pidettiin kalliosirkun alalajina. Kalliosirkun pään juovitus on voimakkaampaa ja vatsa on vaaleampi. Koiraan väritys on kirkkaampi kuin naaraan.

## Esiintyminen
Kalliosirkku elää Afrikan koillisosassa Luoteis-Etiopiassa, Pohjois-Keniassa ja Etelä-Egyptissä, sekä sieltä itään Aasian eteläosissa Intiaan saakka.

## Elinympäristö
Laji asustaa syrjäisten jokien ja purojen varsilla ihmisasutusta vältellen.

## Lisääntyminen

Pesä on maassa ja naaras munii siihen kahdesta neljään munaa.

## Ravinto
Aikuiset syövät enimmäkseen siemeniä, poikasille ne syöttävät pääasiassa hyönteisiä ja muita pieniä selkärangattomia.

## Lähteet
*Lintukuva

### Viitteet
Mazlan Othman

**Mazlan binti Othman** (s. 11. joulukuuta 1952 Seremban) on malesialainen tähtitieteilijä ja entinen Malesian avaruusjärjestön johtaja. Hän on myös toiminut YK:n Office for Outer Space Affairs -toimiston johtajana. 

## Tausta
Mazlan syntyi vuonna 1952 Serembanissa. Hän kävi Tunku Kurshiah -sisäoppilaitoksen Negeri Sembilanissa. Perhe toivoi hänestä lääkäriä, mutta Mazlan opiskeli fysiikkaa Otagon yliopistossa Uudessa-Seelannissa ja valmistui kandidaatiksi vuonna 1975. Hän palasi Universiti Kebangsaan Malaysiaan assitentiksi, jota kautta sai uuden stipendin ja palasi Uuteen-Seelantiin väittelemään tohtoriksi vuonna 1981. Hän oli ensimmäinen naisväittelijä yliopistossa sen olemassaolon 110 vuoden aikana.

## Ura
Mazlan palasi Malesiaan toimien maansa ensimmäisenä astrofyysikkona. Hän vaikutti alansa opinto-ohjelmaan ja sai julkisuutta Malesian avaruusohjelmalle. Hän teki tutkimusta japanilaisessa Kison observatoriossa..

Hän sai Malesian pääministeriltä Mahathir Mohamadilta vuonna 1991 palkinnon tiedeopetuksen kehittämisestä. Mazlan johti kansallisen planetaarion kehittämistä ja sen avajaisissa julkisti maansa mikrosatelliittiohjelman toimien valtion avaruusohjelman johtajana. Vuonna 1994 hänestä tuli professori.

Marraskuussa 1999 YK:n johtaja Kofi Annan kutsui hänet Unoosan johtajaksi Wieniin. Maansa pääministeri kutsui hänet pois tältä sivupolulta heinäkuussa 2002 Malesian avaruusjärjestön pääjohtajaksi. Organisaatio on saanut merkittävästi lisää rahoitusta ja pystyi muun muassa toteuttamaan avaruuslentäjän, Sheikh Muszaphar Shukorin valinnan ja lennon ISS-avaruusasemalle.

Mazlanista tuli uudelleen UNOOSAn johtaja vuonna 2007. 

Mazlan on naimisissa geologi Ibrahim Komoon kanssa ja perheessä on kaksi lasta.

## Aiheesta muualla
* Interview with Dr. Mazlan Othman
* Mazlan Othman resume  at Pacific Science Association
* Mazlan Othman profile  at National Science Centre, Malaysia.

## Lähteet
Samy Naceri

**Samy Naceri** (oik. **Saïd Naceri**, ; s. 2. heinäkuuta 1961 Pariisi) on ranskalainen näyttelijä, joka tunnetaan Daniel Moralesin roolista Taxi-elokuvasarjassa.

## Elämäkerta
Naceri syntyi Pariisissa ja vietti lapsuutensa Montreuilissa. Hänen isänsä on kotoisin Algeriasta ja äiti Ranskasta.

Naceri nousi julkisuuteen 2000-luvulla näyttelemisen sijasta rikoksien merkeissä. Naceri tuomittiin 8 kuukaudeksi vankilaan kolaroituaan alkoholin alaisena toiseen autoon ja pahoinpideltyään erästä paikallista asukasta. Tuomioksi Naceri menetti ajokorttinsa kolmeksi vuodeksi ja sai 5 000 euron sakot.

Kaksi vuotta myöhemmin marraskuussa 2005 Naceri tuomittiin kahdeksi kuukaudeksi vankilaan lyötyään 22-vuotiasta miestä tuhkakupilla pariisilaisessa ravintolassa. Vapauduttuaan vankilasta helmikuussa 2006 hänet tuomittiin takaisin vankilaan puoleksi vuodeksi kahdeksan tuhannen euron sakkojen kera loukatessaan rasistisessa mielessä tummaihoista poliisia. Puolestaan tammikuussa 2007 Naceria syytettiin murhayrityksestä puukotettuaan turvamiestä Aix-en-Provencessa. Kaksi vuotta myöhemmin tammikuussa 2009 hänet pidätettiin uudelleen puukotettuaan miestä niskaan.

## Lähteet
Ratkaisija

**Ratkaisija** (engl. *The Closer*) on yhdysvaltalainen televisiosarja, joka kertoo Los Angelesin poliisin henkirikoksia tutkivasta yksiköstä.

## Tuotanto
Sarjan päähenkilö on apulaispoliisipäällikkö Brenda Leigh Johnson, jota esittää näyttelijä Kyra Sedgwick. Sedgwick voitti roolistaan Golden Globe -palkinnon vuonna 2007 ja Primetime Emmy -palkinnon vuonna 2010. Ennen voittoaan Sedgwick oli kuusi kertaa Emmy-ehdokkaana.

Sarja alkoi Yhdysvalloissa vuonna 2005 ja päättyi vuonna 2012 seitsemän tuotantokauden jälkeen. Muita pidempi viimeinen tuotantokausi pohjusti spin-off-sarjaa *[[Rikoksista pahin]]*. Sarjaa esitettiin Yhdysvalloissa TNT-kanavalla. Suomessa sarjaa on esittänyt MTV3.

## Näyttelijät ja hahmot

## Lähteet

## Aiheesta muualla
* Virallinen sivu 
* 
* Ratkaisija MTV3:n sivustolla
* The Closer TV.com-sivustolla
Mikko Jurkka

**Mikko Olavi Jurkka** (s. 18. marraskuuta 1967 Espoo) on suomalainen näyttelijä samoin kuin veljensä Timo Jurkka. Heidän isä oli näyttelijä Sakari Jurkka.

## Lähteet
Everything Remains as It Never Was

**Everything Remains as It Never Was** on sveitsiläisen folk metal -yhtye Eluveitien neljäs studioalbumi, joka julkaistiin 19. helmikuuta 2010. Albumi debytoi Suomen virallisen listan sijalle 31.

## Kappaleet

## Arvostelut
* AllMusic: 
* Imperiumi.net: 
* PopMatters: 
* Soundi: 
* Sputnikmusic: 

## Lähteet

## Aiheesta muualla
* 
* 
*
Kyläsirkku

**Kyläsirkku** (*Emberiza sahari*) on Afrikan luoteisosissa elävä varpuslintu.

## Koko ja ulkonäkö
Linnun pituus on noin 14 cm. Ulkonäöltään se muistuttaa suuresti kalliosirkkua, jonka alalajina sitä aikaisemmin pidettiin. Kyläsirkun pään juovitus on heikompaa, selkäpuolen viirutus erimuotoista, nokka erikokoinen, äänet ja ekologia erilaiset. Kyläsirkku on joskus luokiteltu sukuun *Fringillaria*.

## Esiintyminen
Kyläsirkku elää Afrikan luoteisosassa Marokosta Maliin etelässä ja Tšadiin idässä. Se on tavattu Kanariansaarilla kerran vuonna 1893.
 
## Elinympäristö
Laji asustaa ihmisasutuksen seuralaisena kuivien alueiden kylissä.

## Lisääntyminen

Kyläsirkun pesä on maankolossa tai rakennuksessa, ja naaras munii siihen kahdesta neljään munaa, joita se hautoo 12–14 päivää.

## Ravinto
Aikuiset linnut syövät enimmäkseen siemeniä, poikasille ne syöttävät pääasiassa hyönteisiä ja muita pieniä selkärangattomia.

## Lähteet
*Birdguides (kuvia, joista suurin osa on kalliosirkusta) 

### Viitteet
Alvin Williams

**Alvin Leon Williams** (s. 6. elokuuta 1974 Philadelphia) on yhdysvaltalainen entinen koripalloilija.

Williams edusti ammattilaisuransa aikana Portland Trail Blazeria, Toronto Raptorsia ja Los Angeles Clippersiä. Hän lopetti uransa vuonna 2007, jonka jälkeen hän on toiminut Raptorsin apuvalmentajana.

## Lähteet

## Aiheesta muualla
*NBA:n pelaajaprofiili
Terveystarkastaja

**Terveystarkastaja** on julkinen työntekijä, joka tutkii terveysvaaroja monenlaisissa julkisissa paikoissa, ja sellaisen huomatessaan hänen on ryhdyttävä toimiin lieventääkseen tai poistamaan näitä vaaroja. Terveystarkastajan tehtäviä määrittävät elintarvikelain ja terveydensuojelulain lisäksi muun muassa kuluttajaturvallisuuslaki, tupakkalaki ja eläinsuojelulaki.

## Työtehtävät
Usein yleisön käsitys terveystarkastajasta on henkilö, joka tutkii ravintoloita ja varmistaa niiden noudattavan hygieniastandardeja ja elintarvikehygieniaa koskevia määräyksiä. Kuitenkin useimmat terveystarkastajat tekevät laajempia työtehtäviä, mukaan lukien tarkastavat uimahallit, julkiset koulut, päiväkodit, ja muita sosiaalialan palvelulaitoksia (mm. vanhainkoteja). Terveystarkastajat usein myös tarkastavat kaivojen ja vesilaitosten kuntoa ja ottavat talousvesi- ja uimavesinäytteitä. Muihin tehtäviin kuuluvat mm. leirintäaluetarkastukset, erilaiset kuluttajaturvallisuustarkastukset (mm. leikkikentät, uimarannat) ja kauneushoitolatarkastukset. He voivat valvoa ja selvittää myös muita ympäristöterveydenhuollon valvonta-asioita, kuten eläintensuojeluasioita ja melu- ja hajuvalituksia. Terveystarkastajat tarkastavat asuntoja terveyshaittaepäilyn perusteella. Työnkuvaan kuuluu myös olennaisena osana toimistotyöt, eli tarkastuskertomusten, lausuntojen ja viranhaltijapäätösten tekeminen, sekä tarvittaessa määräysten antaminen. Terveystarkastajalla on lainsäädäntöön perustuva neuvonta- ja ohjausvelvollisuus. 

## Työolosuhteet
Terveystarkastajan työ on vaihtelevaa ja työolosuhteet vaihtelevat kenttäoloista toimistotöihin. Kentällä tehtäviin töihin kuuluvat erityisesti uimarantojen ja leikkikenttien tarkastukset sekä uimarantavesinäytteenotot, jotka ajoittuvat yleensä kesäaikaan. Eläinsuojelutarkastuksia tehdään usein yhteistyössä valvontaeläinlääkäreiden kanssa mm. navetoihin. Myös asuntojen terveyshaittaepäilyjen perusteella tehtävät tarkastukset johdattavat terveystarkastajan tutustumaan elämän moninaisiin puoliin erityisesti siivottomia asuntoja tai mikrobivaurioituneita huoneistoja tarkastettaessa. Kaikista tarkastuksista laaditaan tarkastuskertomus, joka laaditaan yleensä toimistossa.
Paattisten vaakuna

**Paattisten vaakuna** oli Paattisten kunnan tunnus. Vaikka vaakunan veneen keula viittaakin paatti-sanaan, ja sitä kautta kunnan nimeen, tiedetään, ettei kunta ollut saanut nimeänsä tästä yhteydestä. Sen sijaan *Paattisten varikset* oli paikkakuntalaisista käytetty nimitys, johon vaakunan varis viittaa.

Vaakunan selitys kuuluu ”kultakentässä esiintyöntyvä musta veneenkeula, jonka kokkapuulla seisoo siivet koholla musta, punavaruksinen varis.” Vaakunan on suunnitellut Ahti Hammar, ja Paattisten kunnanvaltuusto hyväksyi sen 7. maaliskuuta 1958. Sisäasiainministeriö vahvisti vaakunan käyttöön 10. syyskuuta samana vuonna.

Vaakuna jäi epäviralliseksi kotiseutuvaakunaksi 1973, kun Paattinen yhdistyi Turun kaupunkiin.

## Lähteet
* 
*
David Tomlinson

**David Cecil MacAlister Tomlinson** (7. toukokuuta 1917 Henley-on-Thames, Oxfordshire, Englanti – 24. kesäkuuta 2000 Westminster, Lontoo, Englanti) oli englantilainen elokuvanäyttelijä. Hänen kenties tunnetuin rooli on elokuvassa *[[Maija Poppanen (elokuva)|Maija Poppanen]]* (1964), jossa hän näytteli Herra Pankkia. Hän on myös näytellyt muun muassa elokuvissa *[[Riemukupla (elokuva)|Riemukupla]]* (1968) ja *[[Hokkuspokkus taikaluudalla]]* (1971).
Sonny Weems

**Clarence ”Sonny” Weems** (s. 8. heinäkuuta 1986 West Memphis) on yhdysvaltalainen koripalloilija.

## Ura
Weems osallistui , jossa Chicago Bulls varasi hänet 39. pelaajana. Hän ei onnistunut saamaan pelipaikkaa NBA:sta, joten hän siirtyi Colorado 14ersiin D-liigaan. Tammikuussa 2009 Weems siirtyi Denver Nuggetsin, jossa hän pelasi loppukauden. Kesällä 2009 Raptors palkkasi Weemsin. Hän edusti seuraa vuoteen 2011 asti, jolloin hän siirtyi liettualaiseen Žalgiris Kaunasiin. Samalla hänestä tuli ensimmäinen NBA-pelaaja, joka teki sopimuksen eurooppalaisen seuran kanssa työsulun alettua. Weems edusti seuraa yhden kauden ajan, mutta teki kesällä 2012 kolmivuotisen sopimuksen TsSKA Moskovan kanssa. Heinäkuussa 2015 Weems palasi NBA:han tehtyään sopimuksen Phoenix Sunsin kanssa.

## Lähteet

## Aiheesta muualla

* NBA:n pelaajaprofiili 
* Euroliigan pelaajaprofiili
Amir Johnson

**Amir Jalla Johnson** (s. 1. toukokuuta 1987 Los Angeles) on yhdysvaltalainen koripalloilija, joka edustaa kaudella 2018–2019 Philadelphia 76ersiä.

Detroit Pistons varasi Johnsonin  toisella kierroksella. Hän pelasi tämän jälkeen D-liigaa, kunnes pääsi Pistonsiin vuonna 2006. Johnson pelasi seurassa vielä kolme kautta ennen siirtymistään Toronto Raptorsiin. Kuuden Toronton-vuoden jälkeen Johnson siirtyi Boston Celticsiin ja vuonna 2017 Philadelphia 76ersiin.

## Lähteet

## Aiheesta muualla
* NBA:n pelaajaprofiili
Taboran alue

**Taboran alue**  on yksi Tansanian 31 hallinnollisesta alueesta (mkoa eli region). Se sijaitsee maan keskisessä länsiosassa.

Tabora on pinta-alaltaan Tansanian suurin alue. Sen pinta-ala on 76&nbsp;150 neliökilometriä. Vuoden 2012 väestönlaskennan mukaan siellä asui 2&nbsp;291&nbsp;623 asukasta. Alueen pääkaupunki on Tabora.

Taboran alueella on kaksi suurta jokivesistöä: Malagarasi etelä- ja länsiosassa sekä Manonga-Wembere. Sadekaudella joet tulvivat, sillä miambo-pensassavannilla ei ole juuri aluskasvillisuutta, joten sadevesi valuu suoraan jokiin, eikä juuri lainkaan imeydy maaperään. Pääelinkeinoja ovat maanviljely, karjanhoito, metsätyöt ja hunajan kerääminen. Tärkein ruokakasvi on maissi. Myyntiin kasvatetaan tupakkaa ja puuvillaa. Tsetsekärpäset rajoittavat tiettyjen osien asutusta, varsinkin Urambon eteläosassa. Siellä on Ugallan riistansuojelualue, jossa tavataan norsuja, kirahveja, puhveleita ja monenlaisia antilooppeja.

## Lähteet
François Levaillant

**François Levaillant**, myös **Le Vaillant**, (syntymänimeltään **Vaillant**; s. 6. elokuuta 1753 Paramaribo – 22. marraskuuta 1824 La Noue, Ranska) oli ranskalainen tutkimusmatkailija, lintutieteilijä ja keräilijä.

Levaillantin isä oli Surinamen konsuli. 1763 he palasivat Eurooppaan ja Levaillant opiskeli luonnonhistoriaa Metzissä. 1781 Hollannin Itä-Intian kauppakomppania lähetti hänet Etelä-Afrikkaan, missä hän keräsi näytteitä vuoteen 1784 saakka. Hän suoritti kaksi tutkimusmatkaa, toisen itään ja toisen pohjoiseen Oranjejoelle ja Namakwalandin alueelle.

Palattuaan Ranskaan Levaillant julkaisi matkastaan teoksen *Voyage dans l'intérieur de l'Afrique* (1790, 2 osaa), ja toisesta matkasta teoksen *Second voyage dans l'intérieur de l'Afrique* (1796, 3 osaa). Muita hänen julkaisujaan ovat kuusiosainen *Histoire naturelle des oiseaux d'Afrique* (1796-1808, kuvitus Jacques Barraband), *Histoire naturelle des oiseaux de paradis* (1801-06), *Histoire naturelle des cotingas et des todiers* (1804) ja *Histoire naturelle des calaos* (1804).

Levaillant sai mainetta lähettämällä Ranskaan ensimmäisen kirahvin luurangon. Hän myös lähetti yli 2&nbsp;000 linnunnahkaa Jacob Temminckille, joka oli kustantanut matkan, ja myöhemmin tämän poika Coenraad Jacob Temminck tutki ja lajitteli näytteet Leidenin museoon. Osa näytteistä lähetettiin Joan Rayen kabinettiin, josta Rijksmuseum van Natuurlijke Historie osti ne 1820-luvulla ja sijoitti Leideniin.
## Lähteet

## Aiheesta muualla
Patrick O’Bryant

**Patrick Fitzgerald O'Bryant** (s. 20. kesäkuuta 1986 Oskaloosa) on yhdysvaltalainen koripalloilija, joka edustaa Toronto Raptorsia.

## Ura
O'Bryant pelasi yliopistokoripalloa Bradleyn yliopistossa, jonka hän johdatti viimeisenä opiskeluvuotenaan NCAA:n lopputurnaukseen. Hän osallistui , jossa Golden State Warriors varasi hänet yhdeksäntenä pelaajana. O'Bryant pelasi joukkueessa kaksi vuotta ennen kuin siirtyi Boston Celticsiin. Yhden kauden jälkeen hän siirtyi Raptorsiin.

## Lähteet

## Aiheesta muualla
*NBA:n pelaajaprofiili
Atro Kahiluoto

**Atro Kaarlo Kahiluoto** (s. 12. maaliskuuta 1959 Tampere) on suomalainen teatteriohjaaja. 

Kahiluoto valmistui Teatterikorkeakoulusta taiteen maisteriksi vuonna 1996. Hän on toiminut muun muassa Ylioppilasteatterin, Teatteri Jurkan ja Rovaniemen Teatterin johtajana ja opettanut Teatterikorkeakoulussa.

Kahiluoto oli perustamassa Esitystaiteen seuraa vuonna 2009 ja toimii yhä seuran hallituksessa. Kahiluoto toimi Suomen Teatteriohjaajien Liiton puheenjohtajana vuosina 2006 ja 2007. Hänen puolisonsa on kansanedustaja Outi Alanko-Kahiluoto ja heillä on kaksi lasta.

Kahiluodolle myönnettiin taiteilijaeläke 2026.

## Lähteet
Antoine Wright

**Antoine Domonick Wright** (s. 6. helmikuuta 1984 West Covina) on yhdysvaltalainen koripalloilija, joka edustaa Toronto Raptorsia. 

## Ura
Wright pelasi yliopistokoripalloa Teksasin A&M yliopistossa, josta hän ilmoittautui . New Jersey Nets varasi Wrightin viidentenätoista pelaajana ja hän pelasikin seurassa kolme seuraavaa kautta. Kaudeksi 2008–2009 hän siirtyi Dallas Mavericksiin, mutta pelasi seurassa ainoastaan kauden ajan, sillä kesällä 2009 hän siirtyi Raptorsiin.

## Lähteet

## Aiheesta muualla
*NBA:n pelaajaprofiili
Vuorivirta

**Vuorivirta** on suomalainen sukunimi. Tunnettuja Vuorivirtoja ovat:

* Iina Vuorivirta (s. 1988), muotoilija
* Juha Vuorivirta (s. 1976), jääkiekkoilija
* Oskari Vuorivirta (1861–1923), kansanedustaja
Jermaine O’Neal

**Jermaine Lee O’Neal** (s. 13. lokakuuta 1978 Columbia, Etelä-Carolina) on yhdysvaltalainen kilpauransa päättänyt koripalloilija.

O’Neal valittiin vuonna 2002 . essa hänet valittiin kakkosviisikkoon vuonna 2004 ja kolmosviisikkoon vuosina 2002 sekä 2003. ssa hän pelasi kuudesti peräkkäin vuosina 2002–2007.

Kesällä 2013 O’Neal siirtyi Golden State Warriorsiin. Hän edusti ammattilaisurallaan myös Portland Trail Blazersia, Indiana Pacersia, Toronto Raptorsia, Miami Heatia, Boston Celticsiä ja Phoenix Sunsia. O’Neal edusti myös Yhdysvaltain maajoukkuetta.

## Lähteet

## Aiheesta muualla

* NBA:n pelaajaprofiili
Rolf Sandqvist (täsmennyssivu)

**Rolf Sandqvist** voi tarkoittaa seuraavia henkilöitä:

*Rolf Sandqvist (1919–1994), kirjailija ja kuvataiteilija
*Rolf Sandqvist, (Sacy Sand) (1927–1985), muusikko
Gazimur

**Gazimur** () on Amurin vesistöön kuuluvan Argunin sivujoki Taka-Baikalian aluepiirissä Venäjällä. Sen pituus on 592 kilometriä ja valuma-alueen laajuus 12&nbsp;100 neliökilometriä.

Joki saa alkunsa Nertšan harjanteelta ja virtaa koilliseen Borštšovotšnyi- ja Gazimur-harjanteiden välissä. Gazimur on tyypillinen vuoristojoki. Sen varrella sijaitsevat Aleksandrovski Zavodin ja Gazimurski Zavodin piirikeskukset.

## Lähteet
Boys of the Band

**Boys of the Band** (BOB) on vuonna 2008 perustettu suomalainen yhtye. Se osallistui vuonna 2010 Suomen euroviisukarsintaan, mutta ei tullut valituksi.

Yhtyeen lauluntekijät Kimmo Blom ja Pekka Rautio tapasivat Raahessa vuonna 1989, ja yhteinen bänditaival alkoi sallalaisessa progressiivista rockia soittaneessa Nova Scotia -yhtyeessä. Useita vuosia ja monia yhteisiä bändejä myöhemmin 1990-luvun loppupuolella perustettiin yhtye nimeltä Mr C, johon myös BOBin muut jäsenet Janne Antikainen ja Teijo Jämsä liittyivät.

## Jäsenet
*Teijo Jämsä – rummut
*Pekka Rautio – kitara
*Kimmo Blom – laulu
*Janne Antikainen – basso

## Lähteet

## Aiheesta muualla
* 
* Boys of the Band discogs.com-sivustolla 
* Boys of the Bandin esittely Yleisradion euroviisusivuilla vuodelta 2010
T. J. Ford

**Terrance Jerod "T. J." Ford** (s. 24. maaliskuuta 1983 Houston) on uransa lopettanut yhdysvaltalainen koripalloilija.

## Ura
Ford osallistui , jossa Milwaukee Bucks varasi hänet yhdeksäntenä pelaajana. Hän pelasi seurassa kolme kautta, mutta joutui olemaan kauden 2004–2005 kokonaan poissa loukkaantumisten takia. Vuonna 2006 Ford siirtyi Toronto Raptorsiin pelaten joukkueessa kaksi kautta. Kesällä 2008 Pacers palkkasi hänet.

## Lähteet

## Aiheesta muualla
*Virallinen kotisivu  
*NBA:n pelaajaprofiili
Nertša

**Nertša** () on Amurin vesistöön kuuluvan Šilkan sivujoki Taka-Baikalian aluepiirissä Venäjällä. Sen pituus on 580 kilometriä ja valuma-alueen laajuus 27&nbsp;500 neliökilometriä. Keskimääräinen virtaama on 90 kuutiometriä sekunnissa.

Nertša saa alkunsa Tšernyšovavuoren rinteiltä ja virtaa leveässä jokilaaksossa kohti etelää. Sen varrella harjoitetaan kullan tuotantoa. Joen suussa on Nertšinskin kaupunki ja Priiskovyin taajama.

## Lähteet
Tom Brokaw

**Thomas John ”Tom” Brokaw** (s. 6. helmikuuta 1940 Webster, Etelä-Dakota, Yhdysvallat) on yhdysvaltalainen entinen *[[NBC Nightly News]]* -ohjelman uutistenlukija ja *[[Today (NBC)|Today]]*-talk-show’n juontaja. Hän toimi uutistenlukijana NBC-kanavalla vuosina 1982–2004. Hän on esiintynyt myös monissa talk-show-ohjelmissa, muun muassa *[[Late Show with David Letterman]]*, *[[The Daily Show]]*, *[[Larry King Live]]*, *[[Late Night with Conan O'Brien]]* ja *[[The Rosie O'Donnell Show]]*.

## Yksityiselämä
Tom Brokaw on naimisissa Meredith Lynn Auldin kanssa vuodesta 1962, heillä on kolme tytärtä: Jennifer Jean, Andrea Brooks ja Sara Auld. Hänen vaimonsa on entinen Miss South Dakota.

## Aiheesta muualla

*
Kibaha

**Kibaha** on kaupunki Tansanian itäosassa. Vuonna 2012 siellä oli 128&nbsp;488 asukasta. Kibaha on Pwanin alueen pääkaupunki ja Kibahan piirikunnan hallinnollinen keskus. Se sijaitsee noin 40 kilometriä maan suurimmasta kaupungista, Dar es Salaamista pohjoiseen. Pohjoismaat ovat perustaneet kaupunkiin vuonna 1970 koulutuskeskuksen, joka tarjoaa muun muassa peruskoulutusta, maatalousalan koulutusta ja terveydenhuoltopalveluja.

## Lähteet

## Aiheesta muualla
Karenga

**Karenga** () on Lenan vesistöön kuuluvan Vitimin sivujoki Taka-Baikalian aluepiirin pohjoisosassa Venäjällä. Sen pituus on 366 neliökilometriä ja valuma-alueen laajuus 10&nbsp;100 neliökilometriä. Karengan virtaus vaihtelee voimakkaasti. Keskimääräinen virtaus 180 kilometrin päässä joen suusta on 16,5 kuutiometriä sekunnissa.

Karenga saa alkunsa Jablonovyivuorilta ja virtaa pohjoiseen vuorten muodostamassa kattilalaaksossa. Joen varrella sijaitsee Tungokotšenin kylä.

## Lähteet

## Aiheesta muualla
* Karenga Taka-Baikalian tietosanakirjassa
Tungir

**Tungir** () on Lenan vesistöön kuuluvan Oljokman sivujoki Taka-Baikalian aluepiirin pohjoisosassa Venäjällä. Sen pituus on 500 kilometriä ja valuma-alueen laajuus 14&nbsp;700 neliökilometriä. Keskimääräinen virtaama on noin 90 kuutiometriä sekunnissa.

Joki saa alkunsa Tungirin harjanteelta ja virtaa vuorten muodostamassa leveässä laaksossa. Tungirin varrella sijaitsee Tungirin–Oljokman piirin keskuskylä Tupik.

## Lähteet

## Aiheesta muualla
* Tungir Taka-Baikalian tietosanakirjassa
Pesäpallon miesten Mestaruussarjan kausi 1973

**Pesäpallon SM-sarja 1973**. Helsinki vei pesäpallomestaruuden 14 vuoden tauon jälkeen. Puna-Mustien railakas yritys palkittiin loppuottelussa Ulvilaa vastaan kultaisilla mitaleilla. Koko SM-sarjan yleisökeskiarvo oli 2173, ja mestaruudestaan huolimatta Puna-Mustat oli huonoin yleisöjoukkue kotikentällään, vain 1419 katsojaa per ottelu. Suomen Cupin voitti Seinäjoen Maila-Jussit voitettuaan loppuottelussa Imatran 9-1.

## Mestaruussarja

### Sarjataulukko

Kolme viimeistä joukkuetta putosi sarjasta. Tilalle nousivat suomensarjan lohkovoittajat Jyväskylän Kiri, Vimpelin Veto ja Loimaan Palloilijat.

### Ottelut

## Uusinta mestaruudesta

Ottelu pelattiin 9. syyskuuta Hyvinkäällä - yleisöä 2526.

Mestarijoukkue: Stig Tainio, Kari Kelkka, Aulis Väisänen, Antero Vatto, Kari Nordström, Tarmo Pääkkönen, Matti Venäläinen, Pasi Kostiainen, Ilkka Musto. Vaihtopelaajat: Jorma Hyry, Tuomo Glad, Timo Haapaniemi. Pelinjohtaja: Aulis Paski. Valmentaja: Antero Pärssinen, Joukkueenjohtaja: Topi Venäläinen. 

## Lyöjätilasto

## Etenijätilasto

## Palkinnot

## Lähteet

* http://www.pesis.fi/@Bin/352239/msu1973.txt 
* http://www.pesis.fi/historia/pelaajatilastot/ 
* http://www.pesis.fi/historia/pelaajatilastot/parhaat_etenijat/
* Pesäpallon vuosikirja 2008
Queer Duck

**Queer Duck** on Mike Reissin luoma animaatiohahmo. Queer Duck (äänenä on Jim J. Bullock) on homo ankka.

Queer Duck on väriltään syaanin sininen. Hänellä on hihaton paita, jossa on sateenkaaren raidat.

## Lähteet
* Queer Duck: The Movie (2006) - Trailers, Reviews, Synopsis, Showtimes and Cast - AllMovie
Kalakan

**Kalakan** () on Lenan vesistöön kuuluvan Vitimin sivujoki Taka-Baikalian aluepiirin pohjoisosassa Venäjällä. Sen pituus on 314 kilometriä ja valuma-alueen laajuus 10&nbsp;600 neliökilometriä. Keskimääräinen virtaama joen suussa on 74,2 kuutiometriä sekunnissa.

Kalakan saa alkunsa Jankan-harjanteen eteläpuolelta ja virtaa kohti länttä. Jokilaaksossa ei ole asutusta. Joen suussa on aikaisemmin sijainnut Vitimin–Oljokman kansallisen piirikunnan keskuksena toiminut Ust-Kalakanin kylä.

## Lähteet

## Aiheesta muualla
* Kalakan Taka-Baikalian tietosanakirjassa
Lauritsalan vaakuna

**Lauritsalan vaakuna** oli Lauritsalan kauppalan tunnus. Sen aiheena on uitoissa käytetty varppivene, joka viittaa kauppalassa harjoitettuun puuteollisuuteen - Kaukaan tehtaat sijaitsi nykyisin jo lakkautetun kauppalan alueella.

Vaakunan selitys kuuluu  ”hopeakilvessä punainen varppivene.” Vaakunan on suunnitellut J. Hänninen, ja Lauritsalan kauppalanvaltuusto hyväksyi sen 25. huhtikuuta 1952. Sisäasiainministeriö vahvisti vaakunan käyttöön 5. elokuuta samana vuonna.

Vaakuna jäi epäviralliseksi kotiseutuvaakunaksi 1967, kun Lauritsala yhdistettiin yhdessä Lappeen kunnan kanssa Lappeenrannan kaupunkiin.

## Lähteet
* 
*
Kalar

**Kalar** () on Lenan vesistöön kuuluvan Vitimin sivujoki Taka-Baikalian aluepiirin pohjoisosassa Venäjällä. Sen pituus on 511 kilometriä ja valuma-alueen laajuus on 17&nbsp;400 neliökilometriä. Joki saa alkunsa Udokan-harjanteelta, läpäisee Kalar-harjanteen ja virtaa länteen Kalar ja Jankan-harjanteiden välissä.

Kalarin jokilaakso on lähes asumatonta. Ainoa kylä on Sredni Kalar.

## Lähteet

## Aiheesta muualla
* Kalar Taka-Baikalian tietosanakirjassa
Tšikoi

**Tšikoi** () on Baikaliin laskevan Selengan sivujoki Taka-Baikalian aluepiirissä ja Burjatian tasavallassa Venäjällä. Osan matkaa se virtaa Venäjän ja Mongolian rajaa pitkin. Joen pituus on 769 kilometriä ja valuma-alueen laajuus 46&nbsp;200 neliökilometriä. Keskimääräinen virtaus on 265 kuutiometriä sekunnissa.

Tšikoi saa alkunsa Tšikokonski-harjanteen itärinteeltä. Se virtaa länteen Malhanski-harjanteen eteläpuolella ja jakautuu alajuoksulla useaksi haaraksi. Suurin sivujoki on Menza.

Joen varrella sijaitsee Krasnyi Tšikoin piirikeskus.

## Lähteet

## Aiheesta muualla
* Tšikoi Taka-Baikalian tietosanakirjassa
Uroš Slokar

**Uroš Slokar** (s. 14. toukokuuta 1983 Ljubljana) on slovenialainen koripalloilija, joka edustaa Montepaschi Sienaa.

## Ura
Slokar aloitti ammattilaisuransa slovenialaisessa KD Slovanissa kaudella 2001–2002, jolloin hänet valittiin sarjan vuoden tulokkaaksi. Kaudeksi 2003–2004 Slokar siirtyi ulkomaille Benetton Trevisoon, jossa hän pelasi tammikuuhun 2005 saakka. Tällöin hänet vuokrattiin Pallalcesto Amatori Udineen. Pelattuaan kauden loppuun Udinessa Slokar siirtyi takaisin Trevisoon. Kesällä 2005 Slokar oli mukana , jossa Toronto Raptors varasi hänet toisen kierroksen lopussa. Slokar pelasi vielä yhden kauden Trevisossa ennen siirtymistään NBA:han Raptorsiin. NBA-ura jäi kuitenkin yhden kauden mittaiseksi, sillä hän siirtyi vuonna 2007 BC Triumph Lyubertsyyn. Kauden 2008–2009 Slokar pelasi Fortitudo Bolognassa, joka tippui kauden jälkeen Serie A:sta. Tämän jälkeen Slokar siirtyi takaisin kotimaahansa KK Union Olimpijaan. Hän ei pelannut seurassa koko kautta, sillä helmikuussa 2010 hän siirtyi Montepaschi Sienaan, jossa hän tuurasi joukkueen loukkaantunutta sentteriä Kšyštof Lavrinovičia.

## Lähteet

## Aiheesta muualla
*Euroliigan pelaajaprofiili 
*NBA:n pelaajaprofiili 
*Draft profile 
*ACB profile 
*Lega Basket Serie A:n profiili
Anyang Halla

**Anyang Halla** (kor. 安養 漢拏, han. 안양 한라) on korealainen jääkiekkoseura, joka pelaa Asia League Ice Hockey- ammattilaisliigassa.

## Historia
Joukkue perustettiin vuonna 1994, jolloin se tunnettiin nimellä Mando Winia. Kausina 1998-2004 seura tunnettiin nimellä Halla Winia. Kaudella 2004-2005 seura muutti nimensä Anyang Halla Winia ja kaudella 2005 seura sai nykyisen nimen.

## Ulkomaalaiset pelaajat

* Michal Madl 2003–04, puolustaja
* Miroslav Stefanka 2003–04, keskushyökkääjä
* Ales Zima 2003–04, keskushyökkääjä
* Vesa Ponto 2004–05, puolustaja
* Marco Poulsen 2004–05, laitahyökkääjä
* Esa Tikkanen 2004–05, laitahyökkääjä/valmentaja
* Daniel Seman 2005–06, puolustaja
* Jaroslav Nedvěd 2005–07, puolustaja
* Zdeněk Nedvěd 2005–07, keskushyökkääjä/laitahyökkääjä
* Pavel Falta 2006–07, maalivahti
* Tomas Hruby 2007–08, keskushyökkääjä
* Patrik Hucko 2007–08, puolustaja
* Milan Kopecký 2007–08, keskushyökkääjä
* Filip Stefanka 2007–08, puolustaja

## Aiheesta muualla

*Viralliset sivut
Suhoi Su-2

**Suhoi Su-2** () on neuvostoliittolainen Suhoin valmistama tiedustelu- ja kevyt pommikone, jota käytettiin toisessa maailmansodassa itärintaman taistelujen alkuvaiheessa. Se oli Pavel Suhoin suunnittelemista lentokoneista ensimmäinen. Suunnittelu tapahtui vuosien 1936 ja 1937 välillä. Ensilennon lensi Mihail Gromov 25. elokuuta 1937. Malli hyväksyttiin tuotantoon nimellä **BB-1** (, ”lyhyen matkan pommittaja”). Mallinimeksi vaihtui Su-2, kun epäluotettava M-87-moottori korvattiin Tumanski M-88:lla. Siitä kehitettiin kaksi jatkoversiota: **Su-4**, jossa oli voimakkaampi moottori ja aseistus, ja maataistelukone **ShB**. Koneita valmistettiin vuosina 1940–1942 793 kappaletta.

Koneessa käytettiin eri versioissa sekä Švetsov- että Tumanski-tähtimoottoreita. Näistä Tumanski M-88 -versio oli massatuotantomalli. Kun LaGG-3-hävittäjässä kokeiltiin voimakkaampaa Švetsov AŠ-82 -tähtimoottoria suorituskyvyn parantamiseksi, asennettiin runkoon Su-2-tyypin keulaosa.

## Lähteet
*  

### Viitteet

## Aiheesta muualla

*Su-2 from Avia Russian 
*Su-2 from WINGS PALETTE 
*Su-2 from Avia press
China Dragon

**China Dragona** () on kiinalainen jääkiekkoseura, joka pelaa Asia League Ice Hockey ammattilaisliigassa. 

## Ulkomaalaiset pelaajat

* Fedower Commidatolv 2004-05, keskushyökkääjä
* Lukáš Dvořák 2004-05, puolustaja
* Tomáš Hrubý 2004-05, 2006-07, keskushyökkääjä
*  Demitory Silimartš 2004-05, keskushyökkääjä
* Kamil Šťastný 2004-05, keskushyökkääjä
* Der Jayden 2005-06, keskushyökkääjä
* Robert Horák 2006-07, puolustaja
* Jiří Hubáček 2006-07, keskushyökkääjä
* Jason Beeman 2007-09, oikea laitahyökkääjä
* Kelly Guard 2007-08, maalivahti
* Kevin Korol 2007-09, keskushyökkääjä / vasen laitahyökkääjä
* Dan Knapp 2007-08, puolustaja
* Keegan McAvoy 2007-08, vasen laitahyökkääjä / oikea laitahyökkääjä
* Zach Sikich 2007-08, maalivahti
* Kevin Du 2008-09, oikea laitahyökkääjä
* Wade Flaherty 2008-09, keskushyökkääjä
* Claude Lemieux 2008-09, oikea laitahyökkääjä
* Steve McKenna 2008-09, puolustaja
* Adam Taylor 2008-09, vasen laitahyökkääjä
* Mikhail Nemirovsky 2009, oikea laitahyökkääjä
* Matti Näätänen 2015-17, puolustaja

## Lähteet

## Aiheesta muualla
* Asia League Ice Hockey 
* Kiinan jääkiekkoliiton viralliset sivut  (kiinaksi)
Nancy Boyda

**Nancy Boyda** (s. 2. elokuuta 1955 Saint Louis, Missouri, Yhdysvallat) on yhdysvaltalainen demokraattipoliitikko. Hän istui Yhdysvaltain edustajainhuoneessa yhden kauden 2007–2009. Boyda edusti Kansasin toista vaalipiiriä.

Boyda syntyi Saint Louisissa, Missourissa. Hän sai William Jewell Collegesta 1977 alemman korkeakoulututkinnon kemiasta ja kasvatustieteestä. Boyda työskenteli pitkään lääketutkimuksessa: ensin Yhdysvaltain ympäristönsuojeluviraston tarkistajana ja monien lääkeyhtiöiden tutkimusyksiköissä.

Boyda liittyi vuonna 2003 demokraattiseen puolueeseen, vaikka oli aiemmin ollut republikaani. Hänen mukaansa republikaaneista oli tullut yhtiöiden ääni. Hän kuitenkin oli monista asioista edelleen samaa mieltä vanhan puolueensa kanssa. Boyda lähti ensimmäistä kertaa ehdokkaaksi edustajainhuoneen vaaleihin vuonna 2004, jolloin hän haastoi republikaanien Jim Ryunin, joka oli istunut jo neljä kautta kongressissa. Ensimmäisen vaalinsa Boyda hävisi Ryunille viidellätoista prosenttiyksiköllä, mutta miehensä Steven kanssa hän teki laajan vaalikampanjan vuoden 2006 vaaleihin. Boyda voittikin Ryunin prosenttiyksiköin 50,7–47,1 ja pääsi Yhdysvaltain 110. kongressiin.

Boyda toimi edustajainhuoneessa kahdessa valiokunnassa: maatalous- ja asevoimavaliokunnassa. Hän yritti uudelleen edustajainhuoneeseen vaaleissa 2008, mutta hävisi Lynn Jenkinsille.

## Lähteet
Sebastião Gilberto

**Sebastião Gilberto**, oikealta nimeltään **Felisberto Sebastião de Graca Amaral** (s. 21. syyskuuta 1982) on angolalainen jalkapalloilija, pelipaikaltaan keskikenttäpelaaja. Hän on edustanut seuratasolla muun muassa egyptiläistä Al-Ahlia, belgialaista Lierseä ja kyproslaista Limassolia. Angolan maajoukkueessa hän on pelannut 89 maaottelua ja tehnyt niissä kymmenen maalia.

## Ura
Gilberto aloitti ammattilaisuransa kotimaassaan Petro Atleticon joukkueessa vuonna 2001, josta hän siirtyi tammikuussa 2002 Egyptiin Al-Ahliin. Joukkueen mukana Gilberto on voittanut muun muassa viidesti Egyptin mestaruuden ja kolmesti Afrikan Mestarien liigan.

## Lähteet

## Aiheesta muualla
* National Football Teams
Matti Liljeqvist

**Matti Leo Tapani Liljeqvist** (s. 30. elokuuta 1946 Heinola) on suomalainen pappi ja teologian lisensiaatti. Hänet on vihitty papiksi Mikkelissä vuonna 1975. Matti Liljeqvist on toiminut sekä seurakuntapappina että tutkijana. Hänen erikoisalanaan on eksegetiikka, erityisesti Raamatun alkukielet heprea ja koineekreikka. Liljeqvist on ollut mukana toimittamassa *Isoa Raamatun tietosanakirjaa* (1972–1975), *Novum 1–5*:tä (1978–1984) sekä *Isoa Raamatun sanahakemistoa* (1997–1999). Viimeksi mainittuun liittyen hän on toimittanut myös sanakirjat *Kreikka–suomi. Uuden testamentin sanasto* ja *Heprea–suomi, aramea–suomi. Vanhan testamentin sanakirja*.

Raamatun lisäksi Matti Liljeqvist on tutkinut kristillisperäisiä yhteisöjä, ennen muuta Jehovan todistajia ja Myöhempien Aikojen Pyhien Jeesuksen Kristuksen Kirkkoa eli mormoneita. Viimeksi mainittuun tutkimuskohteeseen liittyen hän on julkaissut kirjan *Torni ja temppeli. Jehovan todistajien ja mormonien kohtaaminen* vuonna 2004. Kirja on saanut nimensä Vartiotorniseurasta ja mormonitemppeleistä.
Manucho

**Mateus Alberto Contreiras Gonçalves** (s. 7. maaliskuuta 1983 Luanda, Angola) on angolalainen jalkapalloilija, pelipaikaltaan hyökkääjä. Hän edustaa Primera Divisiónissa pelaavaa Rayo Vallecanoa.

## Ura
Manucho aloitti ammattilaisuransa kotimaassaan Benfica de Luandan joukkueessa vuonna 1999, josta hän siirtyi vuonna 2002 Petro Atleticoon. Tuolloin Manuchon kanssa samassa joukkueessa pelasi Flávio, jonka vuoksi Manuchon peliaika jäi vähälle. Flávion siirtyessä Egyptiin vuonna 2005 Manucho sai enemmän peliaikaa ja onnistui tekemään yhteensä 31 maalia kahden seuraavan kauden aikana.

Hyvien otteiden myötä hän allekirjoitti joulukuussa 2007 kolmivuotisen sopimuksen Manchester Unitedin kanssa. Peliaikaa ei kuitenkaan tullut ja hänet lainattiin Kreikkaan Panathinaikosiin tammikuussa 2008. Palattuaan takaisin Manucholle ei tarjoutunut vieläkään peliaikaa, jonka myötä hän siirtyi toistamiseen lainalle tällä kertaa Hull Cityn joukkueeseen loppukaudeksi 2008-2009.

Heinäkuussa 2009 Manchester United myi Manuchon Real Valladolidiin, joka solmi hyökkääjän kanssa viiden vuoden sopimuksen.

## Maajoukkueura
Manucho on edustanut Angolan maajoukkuetta vuodesta 2006 lähtien yhteensä 53 ottelun verran ja tehnyt niissä 22 maalia. Hän on pelannut kaksissa arvokisoissa vuoden 2008 ja 2010 Afrikan kisoissa. Manucho oli neljällä maalilla turnauksen toiseksi paras maalintekijä vuoden 2008 Afrikan kisoissa. Vuoden 2012 Afrikan-mestaruuskisoissa Angola jäi alkulohkoon, mutta Manucho voitti turnauksen maalikuninkuuden yhdessä kuuden muun pelaajan kanssa kolmella maalilla.

## Lähteet
Nikkō Ice Bucks

**HC Nikkō Ice Bucks** () on japanilainen jääkiekkoseura, joka pelaa Asia League Ice Hockey ammattilaisliigassa. 

## Ulkomaalaisia pelaajia
Alla on lueteltu joitain vuosien varrella seurassa pelanneita ulkomaalaisia.
* Martin Kariya 2004–2005, vasenlaitahyökkääjä 
* Shjon Podein 2005–2006, vasenlaitahyökkääjä 
* Chris Paradise 2005–2006, keskushyökkääjä
* Mike Henderson 2006–2007, oikealaitahyökkääjä
* Eric LaFreniere 2008–2009, oikealaitahyökkääjä
* Mickey Gilchrist 2008–2009, keskushyökkääjä
* Petteri Nummelin 2017–2018, puolustaja
* Joonas Hurri 2018–2019, puolustaja
* Joonas Alanne 2018–2020, vasen laitahyökkääjä

## Aiheesta muualla
*Seuran viralliset kotisivut (japaniksi)
Kelja (Sakkola)

**Kelja** on entinen kylä entisessä Sakkolan kunnassa Karjalankannaksella Neuvostoliitolle luovutetulla alueella lähellä Suvantoa. Alueella käytiin talvisodan aikana ankaria taisteluita. Panssariesteitä ja bunkkereita löytyy alueelta vieläkin. Puolustus Keljassa kesti, eivätkä viholliset pystyneet murtamaan linjoja käytettävissä ollein voimin.

Nykyään Kelja ja entinen naapurikylä Haparainen muodostavat Portovojen kylän.
Leo Meller (toimittaja)

**Leo Ilmari Meller** (26. syyskuuta 1915 Helsinki – 25. kesäkuuta 1990 Helsinki) oli pitkäaikainen Yleisradion toimittaja sekä Mainos-TV:n ohjelmajohtaja.

Leo Meller pääsi ylioppilaaksi Helsingin suomalaisesta normaalilyseosta 1936 ja opiskeli sitten suomen kieltä ja kirjallisuutta Helsingin yliopistossa. Ennen talvisotaa Meller toimi lyhyen aikaa Berner Oy:n mainospäällikönä. Jatkosodan aikana hän työskenteli toimittajana valtion tiedotuslaitoksessa ja Vapaassa Kansassa. Meller oli Kansallisen Edistyspuolueen vt. puoluesihteerinä 1941–1944 ja kuului Vapaamielisten Liiton valtuuskuntaan 1952–1965.

Yleisradiossa Meller toimi esitelmä- ja selostusosaston toimittajana 1945–1947, apulaisosastopäällikkönä 1947–49, selostusosaston päällikkönä 1949–1960, puheohjelmien osaston päällikkönä 1960–1964 ja vs. ohjelmapäällikkönä 1964–1965. Hän pyrki selostusosaston päällikkönä toimiessaan kehittämään erityisesti radiokuuluttajien äänenkäyttöä sekä ohjelmareportaasien tasoa. Meller oli Suomen Aikakauslehdentoimittajain Liiton puheenjohtaja 1956–1961 ja Nuoren Voiman Liiton ylijohtaja 1958–1964.

Vuonna 1965 Meller siirtyi Mainos-TV:n ohjelmajohtajaksi ja hoiti tehtävää eläkkeelle jäämiseensä 1980 saakka.

## Lähteet